Griedge Mbock Bathy (s. 26. helmikuuta 1995) on ranskalainen jalkapalloilija. Hän on pelipaikaltaan puolustaja. Hän on pelannut Ranskan naisten maajoukkueessa vuoden 2019 MM-kilpailujen päättyessä 55 ottelua ja tehnyt niissä viisi maalia. MM-kilpailuissa 2019 hän pelasi Ranskan kaikki viisi ottelua alusta loppuun. Vuonna 2012 hän oli voittamassa alle 17-vuotiaiden maailmanmestaruutta ja hänet palkittiin Kultaisella pallolla turnauksen parhaana pelaajana.